Pärnu aukodanik
Pärnu aukodanik on Pärnu linna antav aunimetus, Pärnu linna kõrgeim tunnustus. Aukodaniku nimetus antakse isikule austusavaldusena Pärnu linnale osutatud eriliste teenete eest. Aunimetusega kaasneb aukodaniku märk. Aukodaniku nimetust ei anta rohkem kui ühele isikule aastas ja seda ei pruugi igal aastal välja anda. Esimest korda anti Pärnu aukodaniku nimetus välja 1866. aastal, kui aukodanikuks nimetati admiral Konstantin Possiet.